# Sistema-monitorearen eskuliburua

## Sarrera

### Sistema-monitorea

Shows System Monitor. Displays a graph for system CPU load.

Sistema-monitoreak sistemaren kargaren informazioa bistaratzen du, panel batean eta formatu grafikoan. Sistema-monitorea konfigura dezakezu, sistema-informazio hauek bistaratzeko:

- PUZaren erabilera-denbora

- Memoria-erabilera

- Sareko trafikoa

- Swap lekuaren erabilera

- Batez besteko sistema-karga

- Disko-karga

### Sistema-monitorea panel batean gehitzeko

Sistema-monitorea panel batean gehitzeko, egin klik eskuineko botoiarekin panelean, eta aukeratu Gehitu panelari. Hautatu Sistema-monitorea, Gehitu panelari elkarrizketan, eta hautatu Ados.

Sistema-monitorearen itxura aldatu egiten da miniaplikazioa dagoen panelaren tamainaren eta motaren arabera.

## Grafikoak ikustea

### Grafiko gehigarriak bistaratzea

Sistema-monitorearen miniaplikazioa konfiguratzeko, egin klik eskuineko botoiarekin miniaplikazioan, eta aukeratu Hobespenak. Kontrolatutako baliabideen azpian, bistaratu nahi dituzun grafikoak aukera ditzakezu:

- Processor

  Hautatu aukera hau PUZaren erabileraren grafikoa bistaratzeko.

- Memory

  Hautatu aukera hau memoria-erabileraren grafikoa bistaratzeko.

- Network

  Hautatu aukera hau sareko trafikoaren grafikoa bistaratzeko.

- Swap Space

  Hautatu aukera hau swap lekuaren erabileraren grafikoa bistaratzeko.

- Load

  Hautatu aukera hau batez besteko sistema-kargaren grafikoa bistaratzeko.

- Harddisk

  Hautatu aukera hau disko-erabileraren grafikoa bistaratzeko.

### Sistema-baliabide baten uneko erabilera bistaratzeko

Sistema-baliabide baten uneko erabilera bistaratzeko, jarri saguaren erakuslea dagokion miniaplikazioaren grafikoaren gainean. Argibide batek uneko erabilera bistaratzen du ehuneko gisa.

### Sistema-monitoreari buruzko informazio gehigarria bistaratzeko

Sistema-monitoreari buruzko informazio gehiago nahi baduzu, egin klik eskuineko botoiarekin miniaplikazioan, eta aukeratu Ireki sistema-monitorea, Sistema-monitorea aplikazioa abiarazteko.

Sistema-monitorea aplikazioak aukera ematen dizu sistema-prozesuak eta sistema-baliabideen erabilera monitorizatzeko. Sistema-monitorea aplikazioa erabil dezakezu sistemaren portaera aldatzeko.

## Itxura pertsonalizatzea

### Hobespenak elkarrizketa-koadroa

Preferences Dialog

### Zabalera aldatzeko

Eskuineko botoiaren menuan, joan Hobespenetara. Aukeretan, erabili Sistema-monitorearen zabalera biratze-botoia, Sistema-monitorearen grafiko bakoitzak pixeletan izango duen zabalera zehazteko.

### Maiztasun jakin batekin eguneratzeko

Eskuineko botoiaren menuan, joan Hobespenetara. Aukeretan, erabili Sistema-monitorearen eguneratze-bitartea biratze-botoia, grafikoak eguneratu nahi dituzun bitartea zehazteko, milisegundotan.

### Grafiko bateko koloreak aldatzea

Grafiko bateko koloreak aldatzeko, jarraitu urrats hauek:

1. Egin klik eskuineko botoiaz miniaplikazioan, eta aukeratu Hobespenak.

2. Hautatu dagokion fitxa Sistema-monitorearen hobespenak elkarrizketa-koadroko Koloreak arean.

3. Egin klik dagokion kolorea hautatzeko botoian, hautatutako fitxan.

4. Aukeratu kolorea elkarrizketan, erabili kolore-gurpila edo biratze-botoiak, hautatutako parametroaren marra-kolorea aukeratzeko.

5. Sakatu Ados.

Baliabide bakoitzaren fitxa-sekzioak koloreak hautatzeko botoiak eskaintzen dizkizu, baliabide bakoitzeko parametroen kolorea aldatzeko erabil ditzazun.

- Processor

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  User | Nukleokoak ez diren jarduerek erabilitako prozesadore-denbora
  System | Nukleokoak diren jarduerek erabilitako prozesadore-denbora
  Nice | Lehentasun txikiko prozesuek erabilitako prozesadore-denbora
  IOWait | S/Irako erabilitako prozesadore-denbora
  Idle | Erabili gabeko prozesadore-ahalmena

- Memory

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  User | Nukleokoak ez diren jarduerek erabilitako memoria
  Shared | Aplikazio batek baino gehiagok erabilitako memoria
  Buffers | Bidalitako nahiz jasotako datuak aldi baterako biltegiratzeko erabilitako memoria
  Cached | Datuak bizkor atzitzeko gordetzeko erabilitako memoria
  Free | Erabiltzen ari ez den memoria

- Network

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  SLIP | Serieko Lineako Internet Protokoloaren sare-konexioa
  PLIP | Linea paraleloko Internet Protokoloaren sare-konexioa
  Ethernet | Ethernet sare-konexioa
  Other | SLIP, LPIP edo Ethernet ez bestelako sare-konexioa
  Background | Sare-konexiorik ez

- Swap Space

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  Used | Sistemak erabilitako swap lekua
  Free | Erabiltzeko libre dagoen swap lekua

- Load

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  Average | Sistema-karga
  Background | hau da, kargarik ez

- Harddisk

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  Read | Diskoan irakurritakoaren tasa
  Write | Diskoan idatzitakoaren tasa
  Background | Diskoaren inaktibotasun-denbora